Word gebundel! | Netwerk24
09 Julie 2017 00:00
Inskrywings vir die derde US-Woordfeesbundel word ingewag. Benewens dat die skrywers vergoed word, word een van die verhale vir die kykNET-Silwerskermfees ontwikkel. Du Toitskloof-wyne borg die prysgeld van R30 000. “Die Woordfeesbundel is goed op pad om ’n instelling word,” sê Saartjie Botha, direkteur van die US Woordfees. “Die gehalte van inskrywings het in die kort tydjie baie verbeter en ons hoop op ’n ryke oes vir 2018.” Die skrywers sal elkeen R4 000 ontvang.Die 2017-wenner, Michèle Meyer, se verhaal “Langsaan” sal as kortverhaal verfilm en by die 2017-Silwerskermfees gewys word.Besoek woordfees.co.za of ­dutoitskloof.co.za. Stuur e-pos na ­friedaleroux@sun.ac.za. Skrywers wie se verhale opgeneem word, sal vroeg in 2018 in kennis gestel word. Die wenverhaal word eers by die bekendstelling van die bundel, by die Woordfees van 2 tot 11 Maart 2018, aangekondig.Die sluitingsdatum is 30 September 2017 om 16:00.Die 2016-bundel is reeds uitverkoop en slegs enkele eksemplare van die 2017-bundel is nog beskikbaar by ­africansunmedia.co.za.
Plaaslike skryfwerk in Woordfeesbundel
Spring gou en skryf in